b'\n_START_ARTICLE_\nPlazemsko rezanje\n_START_PARAGRAPH_\nPlazemsko rezanje je rezanje jekla in drugih kovin s pomo\xc4\x8djo plazme. Uporablja se visokohitrostni curek inertnega plina, kdaj tudi kompresiran zrak. Hkrati se pojavi tudi elektri\xc4\x8dni oblok med pi\xc5\xa1tolo in povr\xc5\xa1ino rezalnega materiala. Plazma ima dovolj visoko temperaturo da stali rezalni material in dovolj visoko hitrost, da odstrani teko\xc4\x8di material od reza. Plazemsko rezanje je mogo\xc4\x8de samo v elektri\xc4\x8dno prevodnih materialih, druga\xc4\x8de ne pride do obloka._NEWLINE_Rezalnik tipa HF uporablja visokofrekven\xc4\x8dno, visokonapetostno iskro da ionizira zrak in povzro\xc4\x8di oblok. Pri temu tipu rezalnikov ni potrebnen pri za\xc4\x8detku direkten kontakt pi\xc5\xa1tole z rezalnim materialom. Te vrste se uporabljajo za CNC (numeri\xc4\x8dno kontrolirano) rezanje._NEWLINE_Rezalnik tipa "Pilot Arc" (za\xc4\x8detni oblok) uporablja druga\xc4\x8den princip, ni potreben za\xc4\x8detni kontakt. Najprej se uporabi visokonapetostni, nizkoamperski tok, ki povzro\xc4\x8di majhno iskro in s tem majhen "\xc5\xbeepek" plazme - ki se imenuje "pilot arc" - za\xc4\x8detni oblok. Ta oblok ima povratno elektri\xc4\x8dno pot v rezalno pi\xc5\xa1tolo. Za\xc4\x8detni pilot oblok obstaja dokler se ne pribli\xc5\xbeamo rezalnem materialu, ob stiku v\xc5\xbege glavni plazemski rezalni oblok. Plazemski obloki so zelo vro\xc4\x8di (do 25 000\xc2\xa0\xc2\xb0C)_NEWLINE_Plazemsko rezanje je u\xc4\x8dinkovito tako pri tankih kot debelih materialih. Ro\xc4\x8dni rezalniki lahko re\xc5\xbeejo do okrog 38\xc2\xa0mm debele jeklene plo\xc5\xa1\xc4\x8de, mo\xc4\x8dnej\xc5\xa1i industrijski rezalniki lahko re\xc5\xbeejo do 150\xc2\xa0mm.\n_START_SECTION_\nZgodovina\n_START_PARAGRAPH_\nPlazemsko rezanje se je razvilo iz plazemskega varjenja v 1960ih. Kmalu se je izkazalo za zelo produktivno. Imelo je prednost pred mehanskih rezanjem, ker ne proizvaja odlomkov. Ima tudi prednosti pred plamenskih rezanjem, ker je hitrej\xc5\xa1e, manj temperaturno vpliva na material in so rezi bolj to\xc4\x8dni. Prvi plazemski rezalniki so bili po\xc4\x8dasni in dragi._NEWLINE_Kot tudi drugo strojna orodja, so tudi na plazemskih rezalnikih za\xc4\x8deli z uporabo CNC krmiljenja.\n_START_SECTION_\nVarnost pri delu\n_START_PARAGRAPH_\nPotrebna je za\xc5\xa1\xc4\x8dita za o\xc4\x8di z UV protekcijo in za\xc5\xa1\xc4\x8dito pred lete\xc4\x8dimi delci, da ne pride do t. i. "oblo\xc4\x8dnega o\xc4\x8desa" (arc eye).\n_START_SECTION_\nCena\n_START_PARAGRAPH_\nPlazemski rezalniki so dra\xc5\xbeji za nakup od plamenskih rezalnikov (na acetilen), vendar so stro\xc5\xa1ki obratovanja dosti ni\xc5\xbeji, ni potreben teko\xc4\x8di kisik in acetilen. Je pa potrebno vsake toliko \xc4\x8dasa zamenjati rezalne dele. Novej\xc5\xa1i rezalniki so la\xc5\xbeji in bolj prenosljivi.'